Diari Oficial de la Generalitat Valenciana


Sumari del DOGV 7620, del 22-09-2015 (2015/7621)

Resolució de 15 de setembre de 2015, de la Direcció Territorial d'Educació, Investigació, Cultura i Esport d'Alacant, per la qual es desisteix la licitació de l'expedient número CNMY15/AT00A/6. Obres d'execució de mur de contenció i ampliació a l'IES Antonio José Cavanilles d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7620

Data del DOGV
:   22-09-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/7621


Data del document
:   15-09-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * adjudicació de contracte administratiu
    * contracte d'obres

Resolució de 15 de setembre de 2015, de la Direcció Territorial d'Educació, Investigació, Cultura i Esport d'Alacant, per la qual es desisteix la licitació de l'expedient número CNMY15/AT00A/6. Obres d'execució de mur de contenció i ampliació a l'IES Antonio José Cavanilles d'Alacant. [2015/7621]  
Expedient número: CNMY15/AT00A/6.  
Vist que la Unitat Tècnica de Construccions de la Direcció Territorial d'Educació, Cultura i Esport, d'Alacant, amb data 30 de desembre de 2014, va aprovar el projecte d'execució del mur de contenció i ampliació del centre IES Antonio José Cavanilles, d'Alacant, amb un pressupost de licitació de 80.932,00 euros, IVA exclòs.  
  
Vist que, amb data 29 de maig de 2015, s'autoritza el document RA per a retenció de crèdit per a gastar.  
Vist que, amb data 21 d'agost de 2015, es publica en el Diari Oficial de la Comunitat Valenciana número 7598, la licitació de les obres d'execució del projecte esmentat i que l'últim dia de presentació d'ofertes és el 16 de setembre de 2015.  
Vist que, en fase de presentació de licitacions, l'arquitecte en cap de la Unitat Tècnica de Construccions d'aquesta direcció territorial informa per escrit que s'han advertit errors de càlcul en les partides 01.02.01, 02.03.2004 i 02.03.2006 del projecte, que fan impossible que es puga executar amb la quantitat assignada.  
  
Atés que l'article 22.1 del Reial Decret Legislatiu 3/2011, de 14 de novembre, que aprova el Text Refós de la Llei de Contractes del Sector Públic, estableix que els ens, organismes i entitats del sector públic no podran formalitzar altres contractes que aquells que siguen necessaris per al compliment i realització de les seues finalitats institucionals. A aquest efecte, la naturalesa i extensió de les necessitats que pretenen cobrir-se per mitjà del contracte projectat, així com la idoneïtat de l'objecte i contingut d'aquest per a satisfer-les, han de ser determinades amb precisió i deixar-ne constància en la documentació preparatòria abans d'iniciar el procediment encaminat a adjudicar-lo.  
  
Atés que l'article 87.1 del Text Refós del la Llei de Contractes del Sector Públic, estableix que en els contractes del sector públic, la retribució del contractista consistirà en un preu que haurà d'expressar-se en euros, sense perjudici que el pagament es puga fer per mitjà del lliurament d'altres contraprestacions en els casos que aquesta o altres lleis ho prevegen. Els òrgans de contractació vetlaran perquè el preu siga l'adequat per al compliment efectiu del contracte per mitjà de l'estimació correcta de l'import, tenint en compte el preu general del mercat en el moment de fixar el pressupost de licitació i l'aplicació, si escau, de les normes sobre ofertes amb valors anormals o desproporcionats.   
  
Atés que l'article 155 del Text Refós de la Llei de Contractes del Sector Públic permet el desistiment dels procediments per infracció no reparable de les normes de preparació i adjudicació del contracte.  
  
Sobre la base dels anteriors antecedents i fonaments de dret, per raons de seguretat jurídica i interés públic, aquesta direcció territorial resol:  
  
Primer. Desistir de la licitació de l'obra d'execució del mur de contenció i ampliació a l'IES Antonio José Cavanilles, d'Alacant, pels motius exposats anteriorment.  
  
Segon. Donar trasllat d'aquesta resolució a les empreses licitadores perquè en prenguen coneixement i efectes, així com publicar-la en el Diari Oficial de la Comunitat Valenciana i en la Plataforma de contractació.  
  
De conformitat amb el que estableixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, reguladora de la jurisdicció contenciosa administrativa, aquesta resolució, que posa fi a la via administrativa, podrà ser recorreguda potestativament en reposició, o bé caldrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la directora territorial de la Direcció Territorial d'Educació, Investigació, Cultura i Esport d'Alacant, en el termini d'un mes a comptar des de l'endemà de la publicació.  
b) El recurs contenciós administratiu haurà de plantejar-se davant del Jutjat Contenciós Administratiu d'Alacant, en el termini de dos mesos a comptar des de l'endemà de la publicació.  
  
Alacant, 15 de setembre de 2015.- La directora territorial, p. d. (RC 28.03.2013, DOCV 6993), el secretari territorial: Juan Bautista Llorca Ramis.